Publication: Magyar Közlöny
Issue: MK-2001-8 (Year: 2001, Number: 8)
Era: 1990-2004
Section: alapján kiemelkedően közhasznú szervezet, tekintettel arra, hogy a felsőoktatásról szóló 1993. évi LXXX. törvény
Paragraph Index: 124

8. A Közalapítvány szervezete 8.1. A Közalapítvány vagyonának kezelő és legfőbb döntéshozó szerve a 8 tagú Kuratórium. 8.2. A Kuratórium tagjait az Alapító kéri fel és bízza meg a delegálásra jogosult szervek javaslata alapján. A Kuratórium elnökének és tagjainak megbízatása 2005. 2001/8. szám május 31-ig szól. A Kuratórium tagjainak jelölésére jogosult: az Országos Köznevelési Tanács, a Hallgatói Önkormányzatok Országos Konferenciája, a Felsőoktatási és Tudományos Tanács, a Felsőoktatási Tanácsadás Egyesülete 1-1 főt, továbbá a szociális és családügyi miniszter és az ifjúsági és sportminiszter 1-1, az oktatási miniszter 2 köztiszteletben álló, a felsőoktatás területén tevékenykedő személyt. Valamely közhasznú szervezet megszűntét követő két évig nem lehet a Kuratórium tagja az a személy, aki olyan közhasznú szervezetnél töltött be — annak megszűntét megelőző két évben legalább egy évig — vezető tisztséget, amely az adózás rendjéről szóló törvény szerinti köztartozását nem egyenlítette ki. 8.3. A Kuratórium tagjai: — az Országos Köznevelési Tanács jelölése alapján: dr. Kozma Tamás, — a Hallgatói Önkormányzatok Országos Konferenciája jelölése alapján: Kiséry Ágnes, — a Felsőoktatási és Tudományos Tanács jelölése alapján: dr. Csákvári Béla, — a Felsőoktatási Tanácsadás Egyesülete jelölése alapján: dr. Sebőné dr. Szenes Márta, — az oktatási miniszter jelölése alapján: Kövesné dr. Gilicze Éva és Skultéty Tamás, — a szociális és családügyi miniszter jelölése alapján: Bittsánszky Géza, — az ifjúsági és sportminiszter jelölése alapján: dr. Pintér György. A Kuratórium tagja, illetve az ennek jelölt személy, amennyiben más közhasznú szervezetnél is vezető tisztséget tölt be, köteles erről a Közalapítványt tájékoztatni. 8.4. A Kuratórium tagjai tiszteletdíjban és költségtérítésben is részesülhetnek, amelynek feltételeit, összegét és elszámolásának rendjét — az Alapító képviseletében eljáró oktatási miniszter előzetes jóváhagyásával — a Közalapítvány önálló szabályzatában kell meghatározni. 8.5. A Kuratórium elnökét az Alapító jelöli ki. A Kuratórium elnöke nem lehet az Alapító képviselője vagy alkalmazottja. A Kuratórium elnöke dr. Csákvári Béla. A Közalapítványt a Kuratórium elnöke képviseli. 8.6. Az elnök akadályoztatása esetén a Közalapítvány képviseletében az Alapító által írásban kijelölt kuratóriumi tag jár el. A Közalapítvány bankszámlája feletti rendelkezési jogosultságot a Szervezeti és Működési Szabályzat határozza meg úgy, hogy csak olyan kuratóriumi tagok gyakorolhatják együttesen ezt a jogot, akik az Alapítóval és a Kuratórium többi tagjával semmilyen érdekeltségi viszonyban nem állnak. 8.7. A Közalapítvány vagyonának kezelésével összefüggő feladatokat, valamint a folyamatos ügyintézést a Titkárság látja el. A Titkárság legfeljebb három főből áll, a Titkárság működésével kapcsolatos költségeket a 6.2. pontban megjelölt keretből kell biztosítani. A Titkárságot a Kuratórium által — az Alapító képviseletében eljáró oktatási miniszter előzetes jóváhagyásával — kinevezett titkár vezeti, a munkáltatói jogokat felette — a kinevezés és a felmentés kivételével — a Kuratórium elnöke gyakorolja. A titkárt nyilvános pályázat útján kell kiválasztani. A Titkárság dolgozói felett a Kuratórium, illetőleg általános hatáskörben a titkár gyakorolja a munkáltatói jogokat.

Source: https://magyarkozlony.hu/hivatalos-lapok/dbed45b15f0d42afe47e70a0ac6a3debea7a69cc/dokumentumok/e0475755d923697f4e18a6107dbaf93da42ca5df/letoltes